প্রতিটি মডেলেরই কিছু শক্তিশালী দিক ও দুর্বলতা আছে। স্বপ্নের মনঃচিকিৎসার ভূমিকা কিংবা মন-মেজাজের নিয়ন্ত্রনের তত্ত্ব স্বপ্নে নেতিবাচক আবেগের প্রাদুর্ভাবের ভালো ব্যাখ্যা দেয়। কিন্তু এই তত্ত্ব দুইটিকে দুইটি গুরুত্বপূর্ণ পর্যবেক্ষণের ব্যাখ্যা দিতে হবে। প্রথমত, কিছু কিছু মানুষ আছে যারা কৃত্রিম ভাবে না জাগালে দাবী করেন যে তারা কোন স্বপ্ন দেখেন না। আর তাদের যে আবেগীয় কিংবা বৌদ্ধিক সমস্যা আছে এমনও নয়। এক্ষেত্রে কেউ হয়তো বলতে পারে যে স্বপ্নের কথা সচেতনভাবে স্মরণ করতে না পারলেও ঘুমের মধ্যে স্বপ্নে ঠিকই আবেগীয় মনঃচিকিৎসার প্রক্রিয়া চলমান আছে। দ্বিতীয় পর্যবেক্ষণ হলো আবেগের দিক দিয়ে অনেক গুরুত্বপূর্ণ ঘটনাই কারো কারো স্বপ্নে দেখা দেয় না। অনেক নিয়মিত স্বপ্ন-ডাইরী লেখা স্বেচ্ছাসেবকের ক্ষেত্রে এই ঘটনাটি ঘটেছে। তবে কোন মনঃসমীক্ষক হয়তো বলবেন যে স্বপ্নে সেই সব আবেগ রূপকের ছদ্মবেশে দেখা দিয়েছে — তাই তাদেরকে চিহ্নিত করা এতো সহজ নয়।